google/wiki40b huggingface dataset:
Vzducholoď Norge

Vzducholoď N1, známejšia pod druhým menom Norge bol prvý stroj, ktorý preletel z Európy do Ameriky cez severný pól. Na priekopníckej výprave sa zúčastnila šestnásťčlenná medzinárodná posádka. Veliteľom expedície bol nórsky polárnik Roald Amundsen, technickú stránku letu istila talianska posádka pod vedením leteckého konštruktéra plukovníka Umberta Nobileho a na lete sa zúčastnil aj jeden z hlavných sponzorov výpravy, Američan Lincoln Ellsworth.

História letu

Amundsen s Ellsworthom chceli zopakovať pokus preletieť severný pól. Pokúšali sa o to neúspešne v roku 1925 pomocou hydroplánu. Navrhli preto Nobilemu odkúpenie jednej z jeho vzducholodí. Vzducholoď N1 bola potom premenovaná na Norge (Nórsko).
Nobile so svojou posádkou vyrazili vzducholoďou z Ríma 29. marca a doleteli po etapách cez Pulham, Oslo, Petrohrad a Vadsø do Ny-Ålesundu (King's Bay) na Svalbard. Tam pristúpili Amundsen a Ellsworth, a spoločne odštartovali 11. mája 1926 na sever. Pól dosiahli 12. mája o 1:30 po polnoci. Napriek problémom s namŕzajúcou hmlou, dorazila vzducholoď po celkom 36 hodinách na dohľad Aljašky. Kvôli nepriaznivému počasiu sa nepodarilo doletieť do pôvodne plánovaného Nome, ale núdzovo pristala pri osade Teller. Vzducholoď Norge celkom strávila na cestách 171 hodín a prešla 12 480 kilometrov.

Výsledky výpravy

Výprava predovšetkým ukázala, že na severe nie je pevnina, ale len more. Do tej doby nebola existencia jedného či druhého preukázaná. Vyvrátili sa tiež niektoré hypotézy o špeciálnych elektrických vlastnostiach atmosféry v okolí pólu.
Posádka vzducholode Norge bola prvá, ktorá preukázateľne dosiahla severný pól. Predchádzajúce výpravy (Frederick Cook 1908, Robert Peary 1909 a Richard Byrd 1926 - letel k pólu lietadlom len niekoľko dní pred Norgem) nemajú dosiahnutie pólu dostatočne preukázané.
Zaujímavosťou je, že vo vzducholodi bol umiestnený prístroj na meranie vodivosti vzduchu, dodaný českým fyzikom Františkom Běhounkom. Ten sa zúčastnil pozemnej časti výpravy na Svalbarde. Tesne pred odletom dokonca boli v jeho prístroji nahradzované oceľové súčiastky duralovými, kvôli zníženiu hmotnosti. Počas letu ho potom obsluhoval švédsky fyzik a meteorológ Finn Malmgren. Výsledky spoločných meraní vyšli knižne v Paríži ako jediný vedecký výsledok expedície. O rok neskôr dostal preto Běhounek pozvanie osobne sa zúčastniť na ďalšej výprave vo vzducholodi Italia, ktorá sa uskutočnila na jar roku 1928.
Vo Vadsø¨a Ny-Ålesundu sú ako technická pamiatka dochované kotevné stožiare, ktoré Norge pri svojej ceste použila.
Montbrun-des-Corbières

Poloha

Obec má rozlohu 10,61 km². Najvyšší bod je položený 206 m n. m. a najnižší bod 68 m n. m.

Obyvateľstvo

Počet obyvateľov obce je 318 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elist

Ocenenia

Vydavateľstvo Elist získalo ocenenie v čitateľskej ankete Literárna revue za 2. miesto v kategórii kniha roka 2017 (Adriana Gregorová - Druhá) a za 2. miesto v kategórii Debut roka 2017 (Michaela Mihoková - Poškvrnená).
Chevilly (Loiret)

Poloha

Obec má rozlohu 41,76 km². Najvyšší bod je položený 138 m n. m. a najnižší bod 117 m n. m.

Obyvateľstvo

Počet obyvateľov obce je 2 571 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chauvigny-du-Perche

Poloha

Obec má rozlohu 23,43 km². Najvyšší bod je položený 226 m n. m. a najnižší bod 132 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Auvent

Poloha

Obec má rozlohu 33,46 km². Najvyšší bod je položený 348 m n. m. a najnižší bod 194 m n. m.

Obyvateľstvo

Počet obyvateľov obce je 947 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Frayssinet

Poloha

Obec má rozlohu 16,83 km². Najvyšší bod je položený 413 m n. m. a najnižší bod 221 m n. m.

Obyvateľstvo

Počet obyvateľov obce je 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lamancine

Poloha

Obec má rozlohu 4,48 km². Najvyšší bod je položený 310 m n. m. a najnižší bod 233 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Glos-sur-Risle

Poloha

Obec má rozlohu 7,33 km². Najvyšší bod je položený 135 m n. m. a najnižší bod 31 m n. m.

Obyvateľstvo

Počet obyvateľov obce je 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strömsundsbron

História

Spojenie oboch brehov jazera pomocou trajektu tu existovalo už približne od roku 1600, pôvodný návrh na stavbu mosta však vznikol v polovici 20. storočia. Zavesený most bol navrhnutý nemeckým inžinierom Franzom Dischingerom a bol jedným z prvých moderných zavesených mostov sveta. Jeho výstavba prebiehala v rokoch 1953 – 1955 a otvorený bol 27. septembra 1956 Andersom Tottiem, guvernérom kraja Jämtland.
V októbri 2010 bolo na most nainštalované nové osvetlenie.
Dávid Škutka

Klubová kariéra

Svoju futbalovú kariéru začal v MFK Snina, odkiaľ ako dorastenec v roku 2005 prestúpil do MFK Košice.

MFK Košice

V roku 2008 sa prepracoval do prvého mužstva, kde sa postupne stal oporou tímu.

SK Slavia Praha

Po skvelých výkonoch počas jesennej časti sezóny 2012/13 prestúpil do SK Slavia Praha, kde podpísal zmluvu na 3½ roka. Debutoval v prvom ligovom zápase jarnej časti sezóny 2012/13 24. februára 2013 proti domácej Sigme Olomouc, ktorý Slavia prehrala 1:2. Škutka sa dostal na ihrisko v priebehu druhého polčasu a na konci zápasu mal obrovskú šancu na vyrovnanie, ale olomoucký brankár Zdeněk Zlámal vytiahol fantastický zákrok.
16. marca 2013 strelil premiérový gól za Slaviu Praha proti Libercu (vo svojom štvrtom ligovom zápase), keď zvyšoval na priebežných 2:1 pre Slaviu. Zápas Gambrinus ligy nakoniec skončil víťazstvom Slavie 3:1. V decembri 2013 Slavia oznámila Škutkovi, že si môže hľadať nový klub.

FC Baník Ostrava (hosťovanie)

Vo februári 2014 odišiel zo Slavie do FC Baník Ostrava na polročné hosťovanie, zmluva obsahovala aj opciu na trvalý prestup. Debutoval v prvom jarnom ligovom zápase Ostravy 23. februára 2014 proti Viktorii Plzeň (prehra 1:2). Celkom za Baník odohral do konca sezóny 2013/14 8 zápasov a strelil 1 gól, potom sa vrátil do Slavie.

MFK Košice (hosťovanie)

Pred sezónou 2014/15 sa vrátil do Košíc, kde zamieril na ročné hosťovanie.

FO ŽP ŠPORT Podbrezová (hosťovanie)

Vo februári 2015 odišiel na ďalšie hosťovanie, tentoraz do FO ŽP ŠPORT Podbrezová.

TJ Spartak Myjava

V septembri 2015 podpísal ročnú zmluvu s mužstvom Spartak Myjava.

MFK Zemplín Michalovce

V lete 2016 podpísal zmluvu s MFK Zemplín Michalovce.
Cuxac-Cabardès

Poloha

Obec má rozlohu 25,06 km². Najvyšší bod je položený 907 m n. m. a najnižší bod 338 m n. m.

Obyvateľstvo

Počet obyvateľov obce je 917 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tisovník

Tisovník je rieka na juhu stredného Slovenska, preteká územím okresov Detva a Veľký Krtíš. Je to významný pravostranný prítok Ipľa, má dĺžku 41 km a povodie s plochou 441,1 km². Je tokom III. rádu a priemerná lesnatosť povodia je 40%.

Prameň

Pramení v pohorí Javorie na severozápadnom svahu Javoria (1 043,7 m) v nadmorskej výške približne 860 m n. m.

Opis toku

Sprvu tečie na severozápad, v nadmorskej výške 730,3 m n. m. priberá svoj prvý prítok sprava a stáča sa na juhovýchod. Preteká kopaničiarskou oblasťou s viacerými roztrúsenými samotami obce Horný Tisovník. Pri osade Kostolné priberá zľava Starohutský potok a vstupuje do Krupinskej planiny. Preteká obcami Horný Tisovník, Dolný Tisovník a Červeňany, pri obci Šuľa priberá Madačku zľava a ďalej tečie na juh. Až k obci Príboj meandruje, následne preteká okrajom obce Senné, z pravej strany priberá Strehovicu, tečie cez Brusník a opäť meandruje.
Ďalej sa stáča na juhovýchod a vteká do Ipeľskej kotliny, tečie okolo obcí Horná Strehová, Slovenské Kľačany, Vieska a Dolná Strehová. Zľava priberá Ľuboreč a prerezáva sa cez Pôtorskú pahorkatinu. Z pravej strany, neďaleko obce Muľa, priberá svoj najvýznamnejší prítok, Starú rieku, a na katastrálnom území tej istej obce ústi v nadmorskej výške cca 159 m n. m. do Ipľa
Štefan Andrášik

Životopis

V rokoch 1940-1943 navštevoval Učňovskú školu v Nitre, v rokoch 1976-1977 študoval na Inštitúte priemyselnej výroby v Brne. Sprvu robotník v Nitre a v Hlohovci, v roku 1944 účastník SNP, 1949-1951 tajomník OV KSS v Hlohovci, 1951-1954 zástupca vedúceho odboru hutníctva a strojárstva ÚV KSS v Bratislave, 1955-1960 podnikový riaditeľ Závodu SNP v Žiari nad Hronom, od 1960 Niklovej huty v Seredi. Spoluorganizátor modernej farebnej metalurgie na Slovensku. Ako riadiaci pracovník sa zaslúžil o inováciu vo výrobe hliníka a jeho produktov (od 1957 kysličníka hlinitého) v Závodoch SNP v Žiari nad Hronom. Budovateľ, 1961 spoluzakladateľ Niklovej huty v Seredi ako prvého hydrometalurgického závodu v bývalej ČSR a iniciátor jeho modernizácie. V rokoch 1955-1960 člen KV KSS v Banskej Bystrici.
Pip Ivan (Čornohora)

Kamenná stavba

Astronomické a meteorologické observatórium nechala postaviť poľská vláda v rokoch 1936 – 1938. Svojmu účelu slúžila len rok do začiatku druhej svetovej vojny. V súčasnosti je to chátrajúca stavba s prepadnutými stropmi, napriek tomu sa v nej dá prečkať prípadná nepriazeň počasia.
Stavbe miestni hovoria "Biely slon" (ukr. Білий Слон). Pohľad z diaľky z údolia na zasnežené observatórium totiž pripomína bieleho slona.

Názov vrchu

Pôvod mena "Pip Ivan" nie je celkom jasný. Jednou možnosťou je, že kamene pod vrcholom pripomínajú kľačiaceho človeka v sutane. Názov tiež mohol vzniknúť zo zvuku vydávaného vetrom, keď naráža do vrcholku vrchu. Vietor si tam vraj "pospevuje" (ukrajinsky "popivuje").

Turistika

Hora je súčasťou hrebeňovej trasy, ktorá spája tri najvyššie hory Ukrajiny, t. j. Hoverla (2 061 m), Brebeneskul (2 037 m) a Pip Ivan. Táto trasa vedie po bývalej poľsko-československej hranici a sú na nej zvyšky červeného turistického značenia.
Vrchol je prístupný tiež od rumunských hraníc (od vrcholu Stih) alebo z hornej časti údolia Bilej Tisy.
Katalánci

Katalánci sú národ žijúci najmä v autonómnom spoločenstve Katalánsku, ale aj v iných častiach sveta.

Náboženstvo

Väčšina Kataláncov sú rímskokatolíci, menšia časť sú ateisti.

Jazyk

Jazykom Kataláncov je katalánčina. V polovici 20. storočia bola postavená mimo zákon generálom Francom. Nesmela sa používať na školách a dokonca ani na verejnosti. Dnes nadobudla opäť štatút úradného jazyka a stala sa silným nástrojom katalánskej identity.
1. futsalová liga žien 2017/18

Systém súťaže

Systém súťaže zostal rovnaký a pozostával iba zo základnej časti. Tá sa organizovala formou štyroch turnajov, každý v inom dejisku. Každý s každým odohral po 2 zápasy.
Anamnéza (House)

Dej

Bezdomovkyňa chce ísť do domu, kde kedysi bývala so svojím manželom a synom. Teraz je tam diskotéka. Vyhadzovač ju najprv nechce pustiť, ale nakoniec ju pustí. Usilovne hľadá Jamesa, ale nenájde ho. V dome potom vypukne bitka, ktorú ukončuje polícia. Na zem zvalí aj ju a ona skolabuje. Foreman tvrdí, že chorá nie je, a že jediný dôvod prečo je v nemocnici je ten, aby sa mala kde vyspať. V nemocnici nakreslí portrét Foremana a potom ho v záchvate pohryzie, čo Foremana rozzúri. House ho potom pošle, aby zistil, kto neznámá bezdomovkyňa je. Jeden z bezdomovcov mu povie, kde pobývala, výmenou za jeho bundu. Podľa chirurgického klinca, ktorý mala v paži zistia, že sa dotyčná volá Victoria Macenová. Po vyšetrení ultrazvukom si Wilson myslí, že má rakovinu vaječníkov. House dostane od Cuddyovej dve študentky, aby ich učil diagnostikovaniu. Foreman sa neskôr s Victoriou zblíži a sľúbi jej, že nájde Jamesa. Victoria dostáva vysokú horúčku a musí ísť do vane s ľadom. Keď sa Victoriin stav zlepší, utečie z nemocnice a na stenách zanechá kresby. Záchranka po chvíli priváža Victoriu do nemocnice s veľmi vysokým pulzom. House sa domnieva, že pulz je spôsobený zásahom elektrickým obuškom. Podľa necitlivého svalu v nohe House zistí, že má besnotu. Foreman musí byť očkovaný a potom sa vydáva s Wilsonom hľadať Jamesa. Zistí však, že James, ktorý je jej dieťa, spoločne s jej manželom zahynuli pri autonehode, kde sa zranila i Victoria.

Zaujímavosti

Wilson povie Houseovi, že nemá jedného súrodenca, ale dvoch. Jedného nevidel deväť rokov.
Beynes (Yvelines)

Poloha

Obec má rozlohu 18,56 km². Najvyšší bod je položený 134 m n. m. a najnižší bod 39 m n. m.

Obyvateľstvo

Počet obyvateľov obce je 7 628 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Valo

Životopis

Študoval na Medzinár. leninskej škole v Moskve. Sprvu pracoval ako robotník, účastník 1. svet. vojny. V roku 1933 – 1934 oblastný tajomník KSČ v Banskej Bystrici. Organizátor štrajkov a protifašistických manifestácií. Účastník protifašistického odboja a SNP, po vypuknutí SNP prišiel do Banskej Bystrice ako pracovník Sekretariátu ÚV KSČ (1944). Po oslobodení poverený hospodárskymi úlohami, aktívny počas politického puču vo februári 1948. Postupne predseda Ústrednej sociálnej poisťovne a Slovenského úradu dôchodkového zabezpečenia v Bratislave, poslanec, podpredseda NZ a člen Predsedníctva FZ, člen SNR..
Machnáč (prítok Bebravy)

Machnáč je vodný tok na západnom Slovensku, preteká územím okresov Trenčín a Bánovce nad Bebravou. Je to pravostranný prítok Bebravy, má dĺžku 21,5 km a je tokom V. rádu.

Prameň

Pramení v Strážovských vrchoch, v podcelku Trenčianska vrchovina, na severovýchodnom svahu Trstenca (574 m n. m.), v lokalite Bukovina v nadmorskej výške približne 400 m n. m.

Opis toku

Od prameňa tečie najprv na západ, sprava priberá potok pretekajúci Havránkovou dolinou kde je koryto toku chráneným územím, chránia sa zachované brehové porasty s biocenózami potočného dna. Následne sa stáča na juh, sprava priberá prítok spod kóty 463,8 m a zľava z južného svahu Trstenca. Po pribratí pravostranného prítoku pretekajúceho obcou Petrova Lehota je koryto toku chráneným územím. Sprava ešte priberá Trenčianku a vstupuje do Podunajskej pahorkatiny.
Tu preteká geomorfologickým podcelkom Nitrianska pahorkatina, časťou Bánovská pahorkatina cez Horné a Dolné Motešice, napája malú vodnú nádrž Bobot a preteká obcou Bobot. Na území obce priberá dva ľavostranné prítoky (prvý prameniaci východne od obce Motešice, druhý pod Španím kameňom (324,2 m n. m.)) a pokračuje cez susedné Horňany. Na jej území tiež priberá dva ľavostranné prítok, najprv pred obcou z oblasti Hája a potom za obcou (215,8 m n. m.) z oblasti Klčovín. Následne sa stáča na juhovýchod, preteká obcou Dežerice a rozširuje svoje koryto. Severne od Horných Ozoroviec ústi v nadmorskej výške približne 205 m n. m. do Bebravy.
Coueilles

Poloha

Obec má rozlohu 6,45 km². Najvyšší bod je položený 351 m n. m. a najnižší bod 211 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mirebeau

Poloha

Obec má rozlohu 13,84 km². Najvyšší bod je položený 158 m n. m. a najnižší bod 89 m n. m.

Obyvateľstvo

Počet obyvateľov obce je 2 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Wall – Live in Berlin

História

Postdamerské námestie sa nachádza v bývalom neutrálnom hraničnom pásme na hranici medzi Východným a Západným Berlínom (za berlínskym múrom) z obdobia studenej vojny. Múr, postavený počas vystúpenia, bol oproti pôvodným koncertom skupiny Pink Floyd väčší. Mal dĺžku 168 metrov a výšku 25 metrov. Na koncerte bolo vyše 200 000 platiacich divákov. Pred začiatkom vystúpenia boli otvorené vstupné brány a na koncert sa tak mohlo dostať podľa niektorých odhadov 100 000, podľa iných až do 500 000 ďalších divákov. Koncert bol naživo vysielaný do 35 štátov sveta, čím bolo umožnené aby ho sledovalo pri svojich televízoroch ďalších 500 miliónov ľudí.
Tento koncert bol vo svojej dobe zapísaný do Guinessovej knihy rekordov jako najväčší koncert všetkých čias. Neskôr bol jeho rekord prekonaný. V súčasnosti je rekordným koncert skupiny The Rolling Stones, so svojim koncertom na pláži Copacabana z roku 2006, ktorý navštívilo 1,5 milióna ľudí.
Celé náklady na tento projekt boli na účet Rogera Watersa. Aj keď sa mu tieto náklady čiastočne vrátili hlavne z predaja vydaných CD a video nosičov, všetky zisky z tejto akcie venoval fondu vojnových veterenánov World War Memorial Fund for Disaster Relief.
Na začiatku Roger pozval ako hostí vystúpenia hudobníkov ako boli Peter Gabriel, Rod Stewart, Joe Cocker, Bruce Springsteen a Eric Clapton no niektorí mali v tom termíne iný program, alebo svoju účasť zrušili. V júli 1989 Waters v jednom interwiev vyhlásil, že „by na koncerte mohol hrať na gitaru aj David Gilmour“. Naopak dňa 30. júna, 1990 v zákulisí vystúpenia vtedajšej zostavy skupiny Pink Floyd v Knebworthe počas inerwiev s Jimmom Laddom v otázke aký má na túto vetu názor David Gilmour odpovedal, že „on a zvyšok skupiny Pink Floyd (Nick Mason a Richard Wright) by skutočne vzali ponuku na účasť na tomto koncerte s Rogerom, ale zatiaľ sa s nimi nikto neskontaktoval.“ Pár dní na to v rozhovore pre rádio Rockline Roger vyslovil vetu: „Neviem ako dostal David takýto nápad.“
Nakoniec na tento koncert svoju účasť potvrdili títo účinkujúci: Ute Lemper, The Band, The Hooters, Van Morrison, Sinéad O’Connor, Cyndi Lauper, Marianne Faithfull, Scorpions, Joni Mitchell, Jerry Hall, Paul Carrack, Tim Curry a Bryan Adams.

Rozdiely oproti pôvodnej verzii vystúpení

Toto vystúpenie malo niekoľko odlišností od originálnej verzie vystúpení skupiny Pink Floyd na koncertoch The Wall. V skladbe „Comfortably Numb“ bol duel dvoch gitaristov v hre na sólovú gitaru a na konci skladby bol pridaný ďalší refrén, pieseň „The Show Must Go On“ bola kompletne vynechaná a koncertná skladba, kompilácia hudobných motívov projektu, používaná na preklenutie času pri dokončovaní múru pod názvom „Last Few Bricks“, bola skrátená.
Okoto (Pirin)

Geografia a opis

Jazero Okoto, známe tiež ako Ravnaškoto ezero (bulh. Равнашкото езеро, doslova Ravnacké jazero) je jedným zo 16 Bănderických jazier (skupina vysokohorských jazier v severnom Pirine, v ktorých pramení rieka Bănderica) a jedným z 5, ktoré sú pomenované. Leží v nadmorskej výške 2 062 m n. m. a je tak najnižšie položeným zo všetkých Bănderických jazier. Je malé a kruhovité, na dĺžku má len 65 a na šírku 57 metrov. Na najhlbšom mieste je hlboké 5,4 metra. Nachádza sa len okolo 30 minút chôdze od horskej chaty Vichren na skalnom prahu nad ňou. Vytvorené je na mieste, kde rieka Bănderica preteká miestom známym po názvom Ravnako a podľa tohto miesta jazero získalo jeden zo svojich názvov. Vyššie proti prúdu rieky Bănderice sa nachádzajú aj Ribnoto ezero (bulh. Рибното езеро), Žabie jazero (bulh. Жабешкото езеро – Žabeškoto ezero) a Dlhé jazero (bulh. Дългото езеро – Dălgoto ezero).
Crèvecœur-le-Grand

Poloha

Obec má rozlohu 12,3 km². Najvyšší bod je položený 179 m n. m. a najnižší bod 114 m n. m.

Obyvateľstvo

Počet obyvateľov obce je 3 441 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Konex

História

Prvýkrát výraznejšie zaujal v roku 2011. Spolu s Logicom a Jimmy Dicksonom bol pri zakladaní rapovej formácie YZO Empire. Od r. 2012 má za sebou jeden remixtape, jeden mixtape, dva EP projekty a jeden štúdiový album.
V roku 2015 produkoval skladbu "Million$" pre rapera menom Soulja Boy a v tom istom roku prebehla aj spolupráca s rapperom Chief Keef ktorá poniesla pracovný názov "One" a bola co-produkovaná producentom Dirty Vans. Na internete sa objavila iba ukážka piesne, doposiaľ však oficiálne nevyšla.
Neviditeľný ružový jednorožec

Neviditeľný ružový jednorožec (angl. Invisible Pink Unicorn) je božstvo parodujúce teizmus.
Charakterizujú ho dve protirečiace si vlastnosti — neviditeľnosť a zároveň ružová farba, ktoré parodujú vlastnosti teistického boha. V anglickom origináli sa božstvo uvádza ako bohyňa, avšak pre slovenčinu je výraz „jednorožkyňa“ predsa len trochu nespisovný.
Symboliku používajú ako istú formu humoru a vyjadrenia svojho svetonázoru ateisticky zamerané web stránky a diskusné fóra.
Vyznavači tohto "náboženstva" tvrdia, že je založené na princípoch viery (veria, že je to ružový jednorožec), ale aj logického uvažovania (logicky vedia že je neviditeľný).
Kepler-20

Kepler-20 je hviezda vzdialená 950 svetelných rokov od Zeme. Nachádza sa v súhvezdí Lýra a má planetárnu sústavu s 5 planétami. Zdanlivá magnitúda tejto hviezdy je 12,51 a preto sa nedá vidieť voľným okom. Na pozorovanie je potrebný teleskop s 15cm alebo väčšou clonou. Je o niečo menšia ako Slnko, približne s 94% slnečného polomeru a približne 91% hmotnosti Slnka. Efektívna teplota fotosféry tejto hviezdy je 5466 K, čo je o niečo menej ako má Slnko. Metalicita je približne podobná metalicite Slnka.
Komjatná

Dejiny

Dolina v ktorej je obec je významná tým, že cez ňu prechádza praveká obchodná magistrála, ktorá viedla z Liptova na Oravu. Komjatná je známa nálezmi z mladšej doby bronzovej - mečov liptovského typu, sekier a kosákov a aj sídliskom púchovskej kultúry. Prvá písomná zmienka o obci je z roku 1330. Prvá písomná zmienka o škole v Komjatnej je z roku 1697 kedy v nej po latinsky vyučoval učiteľ Michal Kozay. V roku 1715 sa spomína ako „Possessio Komiattna“.

Časti obce

Súčasťou obce je aj miestna časť Studničná, spomínaná v roku 1600, kde sa nachádza významná prírodná scenéria (skalné útvary).

Turistika

V okolí Komjatnej sa nachádzajú dve jaskyne. Jedna na úpätí Ostrého a druhá pod Kečkou, ktorú volajú miestni obyvatelia Zvonica.
Slávy dcera

Téma

Celá skladba má dve hlavné témy: láska k vlasti a láska k milej. V Kollárovej Slávy dcére sa rovnako ako v Sládkovičovej Maríne objavuje básnikova múza. U Kollára je to Mína, inšpirovaná Friderikou Wilhelmínou Schmidtovou a u Sládkoviča Marína, jeho láska Mária Pischlová. Na rozdiel od Sládkoviča, dáva Kollár polovicu srdca vlasti a polovicu srdca Míne, Andrej Sládkovič spája lásku k vlasti s láskou k Maríne. Mína je vybájená dcéra bohyne Slávy (bohyňa Slovanov) a spĺňa ideál slovanskej devy.
V diele môžeme nájsť aj ďalšie témy, a síce myšlienka všeslovanskej vzájomnosti, obraz utrpenia Slovanov, ponemčovanie slovanských kmeňov, oslava slobody.

Vydania

Prvé vydanie vyšlo v roku 1824, malo 150 sonetov rozčlenených do 3 spevov. V roku 1832 vyšla nová verzia rozšírená na 615 sonetov rozčlenených v 5 spevoch. Túto verziu označil Kollár za úplnu. V roku 1845 vyšla Slávy dcéra, ktorá mala 622 sonetov. Vydanie z roku 1852, po smrti autora, malo až 645 sonetov.

1. spev – Sála

Obsahuje väčšinou ľúbostné verše, ústrednou témou je láska ku Míne, ktorá spĺňa ideál slovanskej devy. Táto láska však nie je sebecká, ale je ohniskom lásky k národu. Básnik si tu kladie otázku, či miluje viac Mínu alebo svoju vlasť a odpovedá si, že polovicu srdca dá vlasti a druhú Míne.

2. spev – Labe, Rén, Vltava

Básnik prechádza územím, kde žijú Slovania (Česi). Žiali nad tým, že krajina s takou minulosťou musí teraz prijímať rozkazy od iných (Nemcov), ale nevidí vinu len v Nemcoch, vyčíta Čechom pasivitu, vyzýva ich, aby bojovali za svoj národ. Spomína na Mínu so žiaľom, lebo je ďaleko.

3. spev – Dunaj

Kollár prichádza na Slovensko ("kraj od Tatier po Tokaj"), kde prežil mladosť. Trpí, keď vidí biedu, krivdy, utrpenie. Znova ospevuje Mínu, ktorá sa mu zjavuje ako mŕtva. Túži zomrieť.

4. spev – Lethe

Lethe – slovanské nebo
Do neho nechal básnik vchádzať vlastencov, hlavne spisovateľov. Sprevádza ho Mína, ktorá sa stala vílou, bola symbolom idey Slovanstva, spojením krásy, pravdy, citu.

5. spev – Acheron

Acheron znamená v tomto speve slovanské peklo. Aj tu autora sprevádzala víla Mína. Sem Kollár posiela nepriateľov, odrodilcov a neprajníkov Slovanov.

Preklady

Slávy dcéra bola preložená do viacerých jazykov, napr. angličtiny, nemčiny a polštiny. Slovenský preklad spravil Ľubomír Feldek a vyšiel v roku 1979.